Lo-Renz-O/malagasy-sentence huggingface dataset:
Araka ny fanadihadiana nataon’i j deese sy i r. A. Kaufaman36 mantsy, dia voafetra ny zavatra tadidin’ny sain’ny olombelona tsapan’izy ireo tamin’ny andrana nataony , fa ny teny eo amin’ny fiandohan’ny fehezan-teny na lahatsoratra, no mora tadidy indrindra. Tamin’ireo teny 100 nasain’izy ireo hotadidian’ny mpianatra , dia hita fa ireo 63 napetraka tany am-piandohany ihany no tadidiny. Ireo 37 ambiny kosa, dia tsy tadidin’ ny mpianatra tsy dia mahatadidy ny teny eny anelanelan’ny lahatsoratra, araka izany ny mpianatra. Noho izany , tokony hapetraka eo am-panombohany ny teny manan-danja na ireo voambolana vaovao dingana tokony homen’ireo mpamolavola boky lanja ny fandanjalanjana izay voambolana ampiasainy araka ny hita teto. Hohazavaina ao amin’ny zana- pizarana manaraka kosa, ny momba ny lahatsoratra amin’ny maha tohan-desona azy.
Partie iii stratégie pour améliorer le processus de changement de comportement chapitre vi -acquisitions personnelles et professionnelles durant notre stage on nous a assigné plusieurs tâches qui nous ont permis d’acquérir plusieurs expériences que ce soit sur le plan personnel ou professionnel. 1 sur le plan personnel lors des trois mois que nous avons passés en stage dans le centre de formation artisanale de l’asa, nous avons eu plusieurs acquis sur le plan personnel, sur le plan humain et relationnel 1.1-relation avec les stagiaires pendant trois 3 mois, nous avons interagi tous les jours avec les stagiaires, ce qui nous a permis de côtoyer des personnes issues de classe sociale et d’origine diverse, de comprendre comment ils agissent et réagissent face à des situations diverses. Nous avons aussi appris à être responsable, autoritaire vis-à-vis des stagiaires du centre en les supervisant dans plusieurs tâches. Cette interaction nous a aussi permis de nous familiariser avec ce genre de personne et ainsi apprendre comment tisser des liens, comment gagner leur confiance. Cette relation avec les stagiaires nous a alors permis de voir les changements qui se sont produits au niveau de leur comportement et les raison qui les ont poussés à changer. Ce qui nous a permis de comprendre le mécanisme de changement de comportement. 1.2 -des connaissances sur le changement durant notre stage, outre les recherches que nous avons menées, nous avons reçu une formation avec le personnel du cfa sur le changement dans une entreprise qui nous a été dispensée par un responsable de la réinsertion rurale de l’asa. Durant cette formation nous avons pu comprendre la nécessité du changement, les différentes phases du changement et les difficultés que l’on peut rencontrer durant le changement, que ce soit dans une entreprise,
Anarana rakotonirainy fanampiny oméga adiresy lot 175 am ambondrona anteza fandriana 308 laharan’ny finday 033 14 355 35 lohateny ny fanabeazana kristianina araka ny ahitana azy ao amin’ny hira zafindraony ao amin’ny disitrikan’i fandriana isan’ny takila 277 isan’ny fafana 11 isan’ny kisary 05 famintinana ny asa ny zafindraony dia ao anatin’ny lahabolana hiraina, fanao ao fandriana. Amin’ny ankapobeny dia tononkira nalaina tao amin’ny soratra masina, ary nohiraina tamin’ny ngadon-kira malagasy. Natao hampirisihana sy hitarihana ankolaka ny olona hivavaka izy io. Natao hifaninana amin’ny fankalazana ireo fetim-piangonana, toy ny krisimasy, ny paka. Tsy amin’ny sehatra fivavahana izay ihany anefa, fa eo koa ny lanonana ara-panjakana, toy ny fanokanan-javatra sy ny ara-pianakaviana na an-kafaliana izany na an-karatsiana. Mirakitra hevi-dalina feno fahendrena ary fitsipi-pitondran-tena samihafa takina amin’ny olombelona manam-panahy. Manabe ny lafiny maha-olona feno ny lahabolana. Azo atao tsara ny mampiasa azy ho fitaovana hampianarana any amin’ny sekoly ambaratonga faharoa. Noho izany, azo ambara fa sady mamelo-maso ny lahabolana ny asa fikarohana toy itony no efa fandraisana anjara sahady amin’ny fampahafantarana ny maha-izy azy ny faritra iray eto madagasikara. Teny manan-danja zafindraony, lahabolana, lahabolana hiraina, literatiora am- bava, soa toavina, fandriana, fanabeazana kristianina. Anaran’ny mpitarika andriamatoa raharijaona alphonse maître de conférences ens ampefiloha bp 881 antananarivo
Randriambelonaharisoa mpanoratra ny amboaram- pahendrena. Ny a. P dia fehezanteny fohy mirakitra anatra, torolalana, fahendrena, fampitandremana, fanabeazana sy ny maro hafa. Fehezanteny vitsy mety ho tsy maha taitra, kanefa ny endrika nandrafetana sy nanehoana azy no natao hamoahana ny hevitra fonosiny. Olona mifanerasera amin’ny fiaraha-monina, mpitarika fikambanana, mpitaiza tanora ny mpanoratra. Miainga amin’ny lesoka hitany avy amin’ireny no nananganany ny a. P. Amin’ny maha mpikabary azy kosa no nanaovany ny endriky ny a. P ho toy ny ohabolana. Talenta voajanahary ao aminy ny filalaovana amin’ny sarin-teny29.
Fa kendan’ny vomanga nasesiky ny tanany rangahy ny ohabolana saika hanamarin- tena no vao mainka nandentika azy. Ny filalaovan’ny mpiventy amin’ny litote aza, hono dia vao mainka mampisosoka ny fihomehezana. Nohamaivanina ny filazan-javatra mba hampiharihary ny fanamarinan-tena tsy afa-mijoro ataon-drandrianantoanina. Aminy mantsy, ara- dalàna ny fitondran-tenany. Izany fiheverana miavaka amin’ny an’ny rehetra izany dia miteraka ny mahatsikaiky ihany koa.
Ny fanarahana ireo dingana an-tanan-tohatra ireo no maneho ny fahaiza- mandanjalanja ary vao mainka mihamafy ny lanjan’ny hevitra tiana haseho. Ka ny gradation toy izany no nambaran’i morier hoe fanaovana an-tanan-tohatra ny karazan-javatra araka ny sandany, ka mety hihamafy izy rehefa avy amin’ny teny maivan- danja ho amin’ny mavesa-danja, no ambara160.
Sy seha-pifandraisan’ny mponin’ny tany, dia samy hanjaka, hiadam-pinaritra! Hita teo fa tsy mety afa-po amin’ny zava-panaony ireo mpanjana- pirenena, fa mitady fomba vaovao hatrany hanatanterahany ny teti- dratsiny. Ny fanoheran’ny isam-pirenena tsy an-kanavaka ny hevi-petsy kotrehiny ihany no hahafongana ny fanjakazakana an-tanin’olona. Ho fanamafisana orina ny fahafahana efa azo, dia ny fampahafatarana ny taranaka aty aoriana ny lanjan’ny tolona nimatesan’ireo zoky teo aloha ihany koa no tokony hatao. 3- fampahafantarana ny taranaka aty aoriana ny lanjan’ny tolona nimatesan’ireo zoky teo aloha
Nahoana no tsinitsiniana, lazaina ho mpandroba ny tiana, ’reo fasana mety hiampofo ny vatana efa niofo? V. A, tak.53 and 1 sy 2 misy sokajin’olona mpanompa sy mpanazimba ny hasin’ny fasana. Ao koa anefa ireo olona efa mahatsapa ny soa azo avy aminy. Antithèse sy interrogation oratoire no nentin’ny mpanoratra naneho ireo hevitra mifanohitra ireo, mba hampieritreretana ireo manana fisainana ratsy momba ny fasana, ary hankasitrahana ireo olona manao ho zava-dehibe ny anjara asan’ny fasana. Marihana fa anisan’ny fanabeazana ny olona ho amin’ny fitiavan- tanindrazana ny fanentanana azy hanome hasina ny fasana. Antithèse sy anaphore miaraka no misongadina amin’ity tononkalo andrasako eto ity. Andrasako eto ihany ny fahataperanao ry alina mikitroka misarim-pandravana ho avy ny maraina hitrotro aina vao hiarina, hitraka ny mpivahiny àna.
Fahatelo, fitaovam-pahefana ihany koa ny teny, satria manana hery sy fahefana izy. Izany hoe, ny teny no entin’ny olona mifehy ny tontolo manodidina azy amin’ny alalan’ny fibaikoana ny zava-manana aina toy ny biby sy ny hery hafa ivelan’ny olom-belona.
Famintinana fanoitra mitondra ho amin’ny fandrosoan’ny firenena ny fandaharam- pianarana mifanaraka amin’ny vanim-potoana diavina. Mitaky fanaovana jery todika sy fandraisana anjaran’ny tsirairay ny fandrafetana izany. Mila volavolaina ny isam- batan’olona manomboka hatrany am-bohoka ka mandra-pahafaty. Tokony ho hita taratra eo amin’ny toetra amam-pihetsika maneho ny maha malagasy ny fahaizana amam-pahalalana norantovina.
Ny tsy fanaovana fanomanana sarobidy eo amin’ny fampianarana ny taranja ny asa fanomanana. Tsy fampandehanana ny asan’ny mpampianatra fotsiny izany, fa ilaina dia ilaina tokoa mba hialana amin’ny fampianarana anjoanjo aroson’ny mpampianatra. Ny mpampianatra dia tsy tokony hiantehatra amin’ny fampianarana kapo-batana , na hatoky tena amin’ny fahazarana, fa tokony hanome lanja ny fanomanana. Manantitrantitra ny tsy maintsy hanomanana ny asa fampianarana ry ch. Charrier sy r. Ouzouf manao hoe ny mpampianatra, dia tsy afaka ny hatoky tena amin’ny fanaovana anjoanjo na an-tematemaka fotsiny na amin’ny fanaovana lesona, na amin’ny fisafidianana ny fanazarana, na amin’ny fanazavana ny fampiasana. Koa ny fanomanana ny kialasy dia andraikitra lehibe, tsy azo ialana ho an’ny mpampianatra. 74
Nijanona teo amin’ny fivadihan’ny a ho e ny fanahafan’ny a an’ny i teo amin’ny fitenin’i fandriana. Tsy nianina tamin’izany ny fanahafana nataon’ny fitenin’ny merina fa notohizan’ny hatrany amin’ny i ny fanovana ; ny niafarany dia nanahaka tanteraka an’ny i ny a toy izao raha fintinina ny fisehon’ny fanahafana teo amin’ny fiteny roa tona fitenin’i fandriana ia ie ; fiteny merina ia ie ii araka ny hita eo amin’ny kisary eo ambony, ny fitambaran’ny tsipika misy tsilo feno sy ny tsipika tapatapaka misy tsilo no maneho ny fanahafan’ny a ny i ; manambara ny ampahany izay tanteraka amin’ny fiasan’ny fanahafana ny tsipika feno, manambara ny ampahany tsy tanteraka kosa ny tsipika tapatapaka. Ampiasainay ato amin’ny tohin’ny asa io fomba fanehoana fanahafana io. Teo amin’ny fiteny merina dia niravona ny ii ka lasa iray amin’ny farany. Izay no nahatonga ny fifamaliana ia i teo amin’ny fiteny ao fandriana dia samy nitazona ny tonony ny zana-peo i sy e izany no nahatonga ny fifanovana ia ie rehefa am-paran-teny kosa ny ia dia tsy misy fiovana ny fanononana azy ao fandriana fa heno tsara avokoa ny zana-peo tsirairay ao anatiny. Niova ho i ihany ny zana-peo sosona ia mitsindry ao imerina. Ohatra fafana faha-11 ohatra fanamafisana
Vahotra ny tanako nangovitra ny vatako nikorontana ny lohako. Tak.69 nampiasaina ny gradation nanehoana ny tebitebin’i miaro noho ny fisaintsainana ilay tovovavy. Tsy nampilamin-tsaina azy izany ary nambarany mihitsy aza fa horohorontany nandrava ny fahatoniako ny fieritreretana azy. Tak.69
Ny lôjikan’ny fahaiza-manao sahala amin’ny tondrozotran’ny curriculum malagasy raha faritana tsotsotra ny compétence , dia fahaiza-manaon’ny olona iray ifotorana, ao anatin’ny sehatra voafaritra mazava, ahitana sokajin’olona samy hafa nefa miainga amin’ny loharano iombonana ; io fahaiza-manao io, dia miankina amin’ny safidy sy fahafaha-manetsika sy mandrindra ireo loharano ; miankina ihany koa amin’ny asa misy fiantraikany avy hatrany izay miantoka ny fahombiazan’ny seho iray25. Ny curriculum , dia manao antso avo mba hampiasa tetika amam-paika
Eo amin’ny faharetana na durée dia ahitana digression na suspension du temps amin’ireto tantara ireto. Izany hoe, halavaina amina toe-javatra hafa ivelan’ny tantara ny fitantarana. Io toe-javatra io, na esorina ao amin’ny tantara aza, dia tsy manova na inona na inona. Ohatra ao amin’ny hiverina aho, dadabe ! Dia misy fampidirana fitantarana angano manomboka any amin’ny voalohany hatramin’ny farany, izay tsy misy idiran’ny tantara akory; ao amin’ny tak. 166 hatramin’ny tak. 170 ohatra dia misy fitantarana ny angano imaintsoanala nosoratan’i esther r. Randriamamonjy. Ahitana escamotage ihany koa ao anatin’ny fitantarana ireto tantara foronina ireto. Izany hoe, misy toe-javatra dinganina, kanefa voaresaka ao anatin’ny tantara foana izany. Ohatra mivaingana ny hita ao amin’ny fa velona indray, tak. 33 ho olon-tokana eo anatrehany aho. Hiroso. Naneho i miaro teto fa hiroso amin’ny fampakarana an’i felana ho vadiny, saingy tsy miseho ao anatin’ny tantara anefa izany, fa avy hatrany dia mandingana any amin’ny fahalalan’i miaro ny tsy fahadiovan’i felana intsony, nony tonga tao an-tokantrano. Fa misy ihany koa ny résumé na famintinana fohy fotsiny, kanefa mazava tsara ny toe-javatra tantaraina. Toy ny hita ao amin’ny
Ny finoana ny fisian’ny vintana. Araka ny voalazan’itsiry manao hoe ny vintana no tsiniko; izy no nanova ny zotram-piainantsika ho tahaka ireny. Azony navily tany amin’ny lalan-kafa izany 139 maha velom-bolo sy fanantenana ny mbola fahitana ireny iainan’ny olona sasany. Ny sasany kosa anefa, dia efa nanary tanteraka ireny rafi-pisainana nankatoavin’ny ntaolo ireny, vonon-kiaro ny tombo-tsoany, ka tsy mahatsiaro intsony ny soa notoaviny. Maro ny endrika isehoan’izany ao amin’ny vakivakim-piainana sy onjam- pilafila. Ny fitarafana azy ireny no haseho ato amin’ny zana-pizarana manaraka. 2.1.3- ny faharavan’ny rafi-pisainana hita ao amin’ny onjam-pilafila sy vakivakim-piainana
Eto izao ny andalana efatra voalohany rima mifaningotra ary ny andalana efatra manaraka, rima mifanjohy. Nefa dia ao anatin’ ny andininy tokana. Araka ireo voalaza momba ny rima ireo dia azo ambara tokoa fa tsy voagejan’ ny adirima ny eja rehefa manoratra kanefa dia tsapa fa kanto hatrany ny asa sorany.
Hay ve rabeniomby ihany e ! Hoy i noro toa talanjona vetivety nanopy maso iroa zatovolahy avy atsy ambadiky ny zamborizano, tamy nanenjika azy avy ato aoriana. Eny ry mpamaky, rabe indrindra io narahintsika hatramin’izay io etsy kely ange i noro ravola mantsy e !
Ny lafiny miankina amin’ny fanjakana ato amin’ity lafiny miankina amin’ny fanjakana ity dia azo sokajiana ho roa ny olona mpiandraikitra ny fanaraha-maso ny fandriampahalemana. Ao ireo olom- pirenena tsotra sivily; fa ao kosa ireo olom-pirenena miaramila.
Ny finoana dia filentehana sy fiorenam-pakan’ireo zavatra tsy hita maso ao am-po sy ao am-parahatoky ny olombelona. Nampiasaina ary nampanjariana ao anaty nandritra ny fotoana tsy voafetra io zavatra io, ka ny mason-tsaina sy ny masom-panahy no mahita azy. Antenaina fa hitondra fahasoavana ho an’ny tsirairay izy io, ary hoy i bergson ny anjara asan’ny fivavahana voalohany dia izay mandamina ny fiainam-piaraha- monina .71koa eo amin’ny fanandroana, ny finoana dia fanekena an-tsakany sy an-davany ny
Ny tamberim-peo ny tamberim-peo dia ny fiverimberenan’ny feo ao anatin’ny teny na andian- teny iray na maromaro izay mateti-pitranga ao anaty asa soratra. Mbola azo sokajiana roa koa anefa ny tamberim-peo ny tamberin-drenifeo ny tamberin-jana-peo samy hita ao amin’ny tononkalon’i irako ammi ireo.
Ny éditorial na tondroina koa amin’ny teny mahazatra hoe matoan-dahatsoratra, dia ahitana fiandaniana amina lafin-kevitra heverina fa mety manoloana olana iray. Mety ho fankatoavana fomba fijery na fomba fihevitra iray izany, nefa koa mety ho fandavana izany. Mety ho amin’ny anaran’ny gazety no anaovana azy. Amin’izay fotoana izay dia tsy misy sonia ilay lahatsoratra. Fa mety koa hataon’olona voatokana, toy ny tonian’ny fanoratana, ny tompon’andraikitra sasantsasany ao amin’ny gazety ny matoan-dahatsoratra. Tsy mitondra vaovao ny mpanao ity karazan-dahatsoratra ity, fa mametrapetraka tsara kosa ny heviny,
Ny fampandrosoana ny teny hoe fampandrosoana dia misy tsofoka -amp f-amp-an-roso-ana , izany hoe misy zavatra avy any ivelany entina miditra ao amin’ny faritra iray. Zavatra heverina fa tsara izy io ary ny firenena efa mandroso no mitondra azy. Ny firenena an- dalam-pandrosoana kosa no mandray izany. Mety ho vokatry ny fikarohana nataon’ny firenen-dehibe toy ny fanafody, na fiarakodia, izany. Mety koa anefa rafitra pôlitika nety tany aminy toy ny demôkrasia no entiny eto ka ampiharina amin’ny tany an- dalam-pandrosoana. Arahina famatsiam-bola izany. Ireo mpitondra amin’ity farany toy ny mpitondra nifandimby teto madagasikara ihany koa mihevitra fa tsy afaka mandroso ny fireneny raha tsy misy fanampiana avy any ivelany. Amin’izany dia itadiavany famatsiam-bola avy amin’ny banky iraisam-pirenena na ny tahirim-bola iraisam- pirenena ny asa lehibe rehetra atao eo amin’ny taniny toy ny fanaovan-dalana na fananganana sekoly,
Ny fotoana naharetan’ny tantara maro amin’ny tantara foronina no mitantara ny fiainan’ny olona iray manontolo. Amin’ny asa soratr’i faralahy anefa, amin’ny maha-tantara maneho ny asam-pitsikilovana sy asan-jiolahy azy, dia ny ampahany mirakitra ny zava-dehibe teo amin’ny fiainan’ny mpandray anjara ihany no asehony. Anisan’izany ny fotoana naharetan’ny ady sy ny fotoana naharetan’ny famotorana ary ny fotoana naharetan’ny fanadihadiana.
Tsy misy manana ny ampy, fa sambatra izay mifanampy hoy ny ntaolo. Maro dia maro, ny ohabolana, na fitenenana mirakitra ny fihavanana sy ny firaisan- kina malagasy. Ary mbola hita taratra amin’izao fotoana izao ihany koa, ireo soatoavina sasantsasany hajain’ny fiaraha-monina. Ankehitriny, hoy ratrema william, dia mbola tsy hadinon’ny malagasy ilay atero ka alao , v. A, tak.83 izay miseho amin’ny alalan’ny fifanampiana, ny fifanomezana, ny fifampindramana
Les normes de la communauté et les hiérarchies sociales existantes, comme la structure de pouvoir au sein de la famille ou de la communauté et des croyances religieuses, instaure les attributions de ce qui est caractère mâle et de ce qui est caractère féminin cependant ces normes créent une inégalité socioculturelle au niveau des deux sexes et plus précisément sur le temps, les responsabilités, le besoin et la prise de décision. Par conséquent, les formes des inégalités, surtout au niveau du temps, engendrent une réticence de quelques groupes cibles au niveau des informations, enquêtes, réunions et autres activités entreprises par le projet. Les formes d’inégalités sexuées au sein du ménage ou de la société de la rn2 parmi les différentes formes d’inégalités sexuées qui peuvent être analysées sur la base de l’enquête effectuée, nous retiendrons deux points qui nous semblent être les plus discriminants, à savoir celui relatif à la répartition du temps et celui concernant la répartition du capital humain. Une répartition des travaux domestiques fortement marquée par le sexe et le statut. ? La répartition du temps la répartition du temps entre tâches domestiques et activités productives est la forme d’inégalité la plus flagrante dans les relations de genre. Elle affecte ce que l’on peut définir comme le capital temps des femmes, c’est-à-dire la façon dont la globalité du temps disponible est allouée à travers le cycle de vie. Cette allocation est retracée sur le court terme par des budgets temps qui montrent comment le temps est réparti entre les différentes activités.
Lazao azy matetika aho no manirery ka mandefa ny vinany am-piandrasan-torimaso hitadiavam-pitoniana. Toa olon’ory hono hoe, ity tokanao ity, ka tsy afaka miteny raha tafasaraka aminao. Raha toa ka hitanao dia ilazao fa malahelo ilay malaina hifandao mamoaka feo mamelovelo. Lazao azy fa misento ; ka mivavaka tsy miato. Ho anao izay voatery ity tsy afaka mandranto. Va lah. 6
Ny lafin-tany atsimo ireo fakofakon-javatra, loto isan-karazany no atao any atsimon- trano. Any no ametrahana ny lava-pako, ny famakiana kitay, ny lava-piringa. Toerana heverina fa ambany indrindra ny atsimo. Ary rehefa mihady fototra aza dia eo amin’ny zoron- trano mifandratra amin’ny vintan’ny tompon’ny trano aorina no anesorana tany kely, ary ariana sy avarina any atsimo. Ny fihetsika yoy izany no atao hoe manila saritaka , namanaisotra izay heverina fa ratsy toerana fiposahan’ny masoandro ny atsinanana, koa ny lafin-tany atsinanana dia maneho ny hery rehetra fototry ny fahavelomana ary loharano nipoiran’ny soa io. Izany hoe, toerana feno hasina. Ireo manan-kasina ihany olona na zavatra no manana anjara toerana eo. Anisan’izany ny mpanandro sy ireo famato entiny manamafy orina fahasoavana hiditra sy hameno ny trano.
Ireo môdelin-takalo sy findramana fomba amin’ny ankapobeny naroson’i jean poirier misy karazany roa ny riba dia ny riba fanao andavanandro sy ny riba fanao an- danonana izay efa novoaboasana teo ambony. Noho izany, ny riba fanao andavanandro no horesahina eto, ka anehoan i jean poirier ireto karazana môdelin-takalo sy findramana fomba ireto. Voalohany ny fifanahafana na osmose , faharoa ny fifanjevoana noho ny laza na confusion par snobisme , fahatelo ny fiavahana na particularisation , fahefatra ny faobe na généralisation , fahadimy ny fisandohana na usurpation , fahenina ny fitokana-monina na isolement 14 hovelabelarintsika manaraka eto ireo enina ireo ka ny hanombohana azy ny fifanahafana na osmose
Tody dia hoe tratra amin’ny tanjona tratrarina amin’ny fiteny mahazatra ankehitriny moa dia hoe tafita, azo izay zavatra niriana ny malaimisaraka dia hoe miombona mandrakariva ny fianakaviana, miara- miaina hatrany ao anatin’ny fifankatiavana, mitana ny firaisan-kina. Lazain’i berthier koa ity vakana ity fa miantoka ny fananana fiainana maharitra amin’izay mitondra azy. 155ary ambaran’i estrade ihany koa hoe miantoka ny faharetan’ny fanambadian’ny mpivady. 156 ny arivolahy mba hanan-karena hatrany ary tsy misy maharesy an’ireo taranaka ireo izay fahavalo mitady hisompatra. Mitahy ihany koa mba hanana hery sy tanjaka mandrakariva. Tsara moa ny manamarika fa misy zavamaniry koa izy io, ny felantanatsifoana mba tsy foana mihitsy ny harena eo am-pelan- tanan’ireo ray aman-drenibe ireo dia ny omby sy ny taranany izany. Ny vakamiarina mba hisondro-boninahitra ireo ray aman-drenibe ireo sy ny zafikeliny ary ny fianakaviana manontolo eo anivon’ny firahamonina misy azy. Eto ihany koa anefa ity vakana ity dia misy ifandraisany amin’ny fotoana nanatontosana azy. Andro misandratra, mizotra miakatra dia tamin’ny 9ora tany ho any izany. Manambara ihany koa hoe miarina ny fahasambarana araka ny filazan’i estrade azy.157 miankina amin’ny taona ny vintana na ny sokajy ananan’ny tena ny vakana iambozonan’ny olona tsirairay tahaka izany ihany koa amin’ny fampiasana azy amin’ny joro. Ampahatsiahivina hatrany fa ampisotroina an’ireo zafikely ny fanafody dia ny rano mangatsiaka tao anaty lovia nisy ireo vakana sy ny betsimihilana sady asafo amin’ny lohan’izy ireo ihany koa ilay rano. Izay ny fanazavana momba ny finoana raiketin’ireo fitaovana nampiasaina indrindra tamin’ny joro fahan-jafy. Manana anjara toerana ambony izany ireto vakana ireto eo amin’ny fomba amam-panao fahan-jafy. Mazava àry fa tsy mandeha anjambany na natao kitoatoa ny zavatra rehetra fa manana ny hevitra fonosiny
Torak’izany ihany koa 14 akoala be; ahitana singa roa ao amin’io tohin-teny io izay mifanandrify amin’ny endriky ny omby akoala na f1. Ny f1 akoala dia omby mitoho-bozona, izany hoe ny halehibeazan’ny vozony no mampiavaka azy amin’ny omby hafa. Ny be dia manamafy ny halehibeazana voalaza eto. Raha adika ara-bakiteny izany dia hoe omby lehibe mitoho-bozona, ary ny fanehoana ny halehibeazana no heviny na s1. Ny f2 akoala be kosa dia manana hevitra miitatra s2 dia anondroana ankolaka ilay olona tenenina. Vokatry ny fampiasana ny f1 akoala be ihany ny f2 akoala be satria ny hevitry ny s1 halehibeazana ihany no ambara ankolaka na s2. Ny fampiasana ny f1 akoala be eto dia maneho ny endrik’ilay olona. Raha ny olona anefa no oharina amin’ny akoala dia lavitra be ny elanelana eo amin’ny halehibeazana ara-batana. Ny fisehoan’ny voambolana akoala dia maneho ny fanambarana mihoa-pampana ataon’ilay olona miteny ny halehibeazan’ilay olona resahina.
Toko iii ny mamatonalina sy ny dingana aman-tsetram-piainana nolalovany nohariana ho amin’izao tontolo izao ny olombelona mba hiaina sy hivelona. Natao hivahiny ihany koa anefa izy. Araka izany, misy lalana tsy maintsy andehanana. Samy manana ny lalana voasoritra ho azy avy ny tsirairay. Olo-malaza iray no mby ao an-tsaina eto i john bunyan. Mpanoratra izy io, ary anisan’ny boky nalaza, ary mbola malaza eran-tany ny bokiny pilgrim’s progress na ny dian’ny mpivahiny nitrangan-javatra samihafa ny fiainany, nanomboka tamin’ny faha keliny ka hatramin’ny nahalasa azy ho mpitory ny vaovao mahafaly. 33 mifamahofaho eo amin’ny fiainan-janak’olombelona mantsy ny tsara sy ny ratsy. Afantoka manokana amin’ireo lalana nodiavin’ny mamatonalina ity toko iray ity. Hasongadina amin’izany ireo zava-niseho tamin’ny fiainany, na ny zava- tsoa, na ny ratsy. Sehatra telo hatrany no ezahina hampisehoana sy hamahavahana izany, ka ny zava-nisy teo amin’ny manodidina azy akaiky no hanombohana ny famelabelarana. Ankoatra izay, ny niainany teo anivon’ny fiarahamonina. Ary ny mahakasika ny asany eo anivon’ny fiangonana no hamaranana izao fizarana izao.